b'\n_START_ARTICLE_\nAntero Lumme\n_START_PARAGRAPH_\nReijo Antero Lumme (27. elokuuta 1934 Halikko \xe2\x80\x93 11. lokakuuta 2016 Kokkola) oli suomalainen kilpapy\xc3\xb6r\xc3\xa4ilij\xc3\xa4. H\xc3\xa4n voitti maantieajon Suomen mestaruuden vuosina 1962\xe2\x80\x931965 ja aika-ajon Suomen mestaruuden vuosina 1962 ja 1964. Joukkueaika-ajossa h\xc3\xa4n voitti kultaa Gamlakarleby Idrottsf\xc3\xb6reningin (GIF) joukkueessa vuosina 1964\xe2\x80\x931965 ja joukkueajossa Salon Viestiss\xc3\xa4 vuonna 1962 ja GIF:iss\xc3\xa4 vuonna 1965. Pohjoismaiden mestaruuskilpailuissa h\xc3\xa4n saavutti maantieajossa hopeaa vuonna 1963 ja joukkueajossa hopeaa vuosina 1962\xe2\x80\x931963 ja pronssia vuosina 1959, 1964 ja 1965.'